พระราชบัญญัติการเลือกตั้งสมาชิกสภาเทศบาล (ฉบับที่ 3) พ.ศ. 2496
ประกาศวันที่ 1953-02-17

content: พระราชบัญญัติ การเลือกตั้งสมาชิกสภาเทศบาล (ฉบับที่ ๓) พ.ศ. ๒๔๙๖ _______
content: ภูมิพลอดุลยเดช ป.ร. ให้ไว้ ณ วันที่ ๑๓ กุมภาพันธ์ พ.ศ. ๒๔๙๖ เป็นปีที่ ๘ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการเลือกตั้งสมาชิกสภาเทศบาลให้เป็นการเหมาะสม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติการเลือกตั้งสมาชิกสภาเทศบาล (ฉบับที่ ๓) พ.ศ. ๒๔๙๖”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๑๗ แห่งพระราชบัญญัติการเลือกตั้งสมาชิกสภาเทศบาล พุทธศักราช ๒๔๘๒ และให้ใช้ความต่อไปนี้แทน “มาตรา ๑๗ คุณสมบัติของผู้มีสิทธิเลือกตั้ง คือ (๑) มีสัญชาติไทยตามกฎหมาย แต่ผู้มีสัญชาติไทยคนใด (ก) ถ้าบิดาเป็นคนต่างด้าว
sectionNo: 3
content: ต้องเป็นผู้ที่ได้เรียนภาษาไทยจนได้รับประกาศนียบัตรไม่ต่ำกว่าชั้นมัธยมปีที่ ๖ ตามหลักสูตรของกระทรวงศึกษาธิการ หรือได้รับราชการตามกฎหมายว่าด้วยการรับราชการทหาร หรือเป็นข้าราชการ ครูประชาบาล พนักงานเทศบาล หรือพนักงานสุขาภิบาล โดยมีเงินเดือนประจำมาแล้วไม่น้อยกว่าห้าปี (ข)
sectionNo: 3
content: ถ้าเป็นบุคคลผู้ได้สัญชาติไทยโดยการแปลงชาติต้องมีคุณสมบัติอย่างใดอย่างหนึ่งอันกำหนดไว้ในข้อ (ก) และได้มีภูมิลำเนาอยู่ในราชอาณาจักรไทยติดต่อกันนับแต่วันที่ได้แปลงชาติมาแล้วไม่น้อยกว่าสิบปี (๒) อายุไม่ต่ำกว่ายี่สิบปีบริบูรณ์ในวันเลือกตั้ง (๓) มีภูมิลำเนาอยู่ในเขตเทศบาลนั้น
sectionNo: 3
content: เป็นเวลาติดต่อกันไม่น้อยกว่าหกเดือน ก่อนวันเลือกตั้ง”
sectionNo: 4
content: มาตรา ๔ ให้ยกเลิกความในมาตรา ๑๘ แห่งพระราชบัญญัติการเลือกตั้งสมาชิกสภาเทศบาล พุทธศักราช ๒๔๘๒ และให้ใช้ความต่อไปนี้แทน “มาตรา ๑๘ ผู้ขาดคุณสมบัติของผู้มีสิทธิเลือกตั้ง คือ (๑) บุคคลวิกลจริต หรือจิตฟั่นเฟือนไม่สมประกอบ (๒) บุคคลหูหนวก หรือเป็นใบ้ หรือบุคคลซึ่งตาบอดทั้งสองข้าง (๓) ภิกษุ สามเณร นักพรต
sectionNo: 4
content: หรือนักบวช (๔) ผู้อยู่ในระหว่างถูกเพิกถอนสิทธิเลือกตั้ง”
sectionNo: 5
content: มาตรา ๕ ให้ยกเลิกความในมาตรา ๑๙ แห่งพระราชบัญญัติการเลือกตั้งสมาชิกสภาเทศบาล พุทธศักราช ๒๔๘๒ และให้ใช้ความต่อไปนี้แทน “มาตรา ๑๙ ผู้มีสิทธิสมัครรับเลือกตั้งต้องมีคุณสมบัติตามมาตรา ๒๐ ไม่ขาดคุณสมบัติตามมาตรา ๒๑ และไม่ต้องห้ามตามมาตรา ๒๒”
sectionNo: 6
content: มาตรา ๖ ให้ยกเลิกความในมาตรา ๒๐ แห่งพระราชบัญญัติการเลือกตั้งสมาชิกสภาเทศบาล พุทธศักราช ๒๔๘๒ และให้ใช้ความต่อไปนี้แทน “มาตรา ๒๐ คุณสมบัติของผู้มีสิทธิสมัครรับเลือกตั้ง คือ (๑) มีคุณสมบัติตามมาตรา ๑๗ (๒) อายุไม่ต่ำกว่าสามสิบปีบริบูรณ์ในวันเลือกตั้ง (๓)
sectionNo: 6
content: เป็นผู้ที่ต้องเสียภาษีโรงเรือนตามกฎหมายว่าด้วยภาษีโรงเรือนและที่ดิน หรือภาษีเงินได้ หรือภาษีบำรุงท้องที่ตามประมวลรัษฎากร หรือเป็นสามีหรือภริยาของผู้ที่ต้องเสียภาษีดังกล่าวแล้ว หรือเป็นเจ้าบ้านตามกฎหมายว่าด้วยการทะเบียนราษฎรในเขตเทศบาลนั้น (๔) มีพื้นความรู้ดังนี้ (ก) ในกรณีแห่งเทศบาลนคร
sectionNo: 6
content: มีความรู้สอบไล่ได้ไม่ต่ำกว่าชั้นมัธยมปีที่ ๖ ตามหลักสูตรของกระทรวงศึกษาธิการ หรือมีความรู้ซึ่งกระทรวงศึกษาธิการรับรองว่าเทียบได้ไม่ต่ำกว่านั้น หรือเป็นข้าราชการประจำ หรือพนักงานเทศบาลประจำตั้งแต่ชั้นตรีขึ้นไป หรือมีชื่ออย่างอื่นซึ่งคณะกรรมการข้าราชการพลเรือน หรือคณะกรรมการพนักงานเทศบาล
sectionNo: 6
content: แล้วแต่กรณีรับรองว่าเทียบได้ไม่ต่ำกว่าชั้นตรีขึ้นไป หรือเคยเป็นข้าราชการ หรือพนักงานเทศบาล ดังกล่าวข้างต้น และมิได้ถูกไล่ออกหรือปลดออกโดยมิได้รับบำเหน็จบำนาญ (ข) ในกรณีแห่งเทศบาลเมือง มีความรู้สอบไล่ได้ไม่ต่ำกว่าชั้นมัธยมปีที่ ๓ ตามหลักสูตรของกระทรวงศึกษาธิการ
sectionNo: 6
content: หรือมีความรู้ซึ่งกระทรวงศึกษาธิการรับรองว่าเทียบได้ไม่ต่ำกว่านั้น หรือเป็นข้าราชการประจำ หรือพนักงานเทศบาลประจำตั้งแต่ชั้นจัตวาขึ้นไป หรือมีชื่ออย่างอื่นซึ่งคณะกรรมการข้าราชการพลเรือน หรือคณะกรรมการพนักงานเทศบาลแล้วแต่กรณี รับรองว่าเทียบได้ตั้งแต่ชั้นจัตวาขึ้นไป หรือเคยเป็นข้าราชการ
sectionNo: 6
content: หรือพนักงานเทศบาลดังกล่าวมาข้างต้น และมิได้ถูกไล่ออก หรือปลดออก โดยมิได้รับบำเหน็จบำนาญ ถ้ารัฐมนตรีว่าการกระทรวงมหาดไทยเห็นสมควรจะประกาศกำหนดพื้นความรู้สูงขึ้น แต่ไม่เกินกว่าพื้นความรู้ที่กำหนดไว้ในกรณีแห่งเทศบาลนคร
sectionNo: 6
content: หรือกำหนดพื้นความรู้ต่ำลงแต่ไม่ต่ำกว่าพื้นความรู้ที่กำหนดไว้ในกรณีแห่งเทศบาลตำบลเฉพาะเทศบาลใดก็ได้ (ค) ในกรณีแห่งเทศบาลตำบล มีความรู้สอบไล่ได้ต่ำกว่าประโยคประถมศึกษา ตามหลักสูตรของกระทรวงศึกษาธิการหรือมีความรู้ซึ่งกระทรวงศึกษาธิการรับรอบรองว่าเทียบได้ไม่ต่ำกว่านั้น (๕) บิดามีสัญชาติไทย”
sectionNo: 7
content: มาตรา ๗ ให้ยกเลิกความในมาตรา ๒๑ แห่งพระราชบัญญัติการเลือกตั้งสมาชิกสภาเทศบาล พุทธศักราช ๒๔๘๒ และให้ใช้ความต่อไปนี้แทน “มาตรา ๒๑ ผู้ขาดคุณสมบัติของผู้สมัครรับเลือกตั้ง คือ (๑) ขาดคุณสมบัติตามมาตรา ๑๘ (๒) ผู้ติดยาเสพติดให้โทษ (๓) บุคคลผู้ล้มละลายซึ่งศาลยังไม่สั่งให้พ้นคดี (๔)
sectionNo: 7
content: บุคคลที่เป็นโรคติดต่อตามที่กำหนดไว้ในกฎกระทรวงหรือเป็นโรคพิษสุราเรื้อรัง (๕) ผู้รับโทษ หรือเคยรับโทษจำคุกโดยคำพิพากษาถึงที่สุดให้จำคุก เว้นแต่ความผิดลหุโทษ หรือความผิดที่มีกำหนดโทษชั้นลหุโทษ หรือความผิดอันได้กระทำโดยประมาท”
sectionNo: 8
content: มาตรา ๘ ให้ยกเลิกความในมาตรา ๒๒ แห่งแห่งพระราชบัญญัติการเลือกตั้งสมาชิกสภาเทศบาล พุทธศักราช ๒๔๘๒ ซึ่งได้แก้ไขเพิ่มเติมโดยพระราชบัญญัติการเลือกตั้งสมาชิกสภาเทศบาล (ฉบับที่ ๒) พุทธศักราช ๒๔๘๕ และให้ใช้ความต่อไปนี้แทน “มาตรา ๒๒ นอกจากข้าราชการการเมือง ห้ามมิให้ข้าราชการซึ่งรับราชการอยู่ในจังหวัดใด
sectionNo: 8
content: สมัครรับเลือกตั้งเป็นสมาชิกเทศบาลในจังหวัดนั้น ห้ามมิให้พนักงานเทศบาล ซึ่งเป็นพนักงานประจำของเทศบาลใดสมัครรับเลือกตั้งเป็นสมาชิกสภาเทศบาลในจังหวัดนั้น ห้ามมิให้พนักงานสุขาภิบาล ซึ่งประจำในจังหวัดใดสมัครรับเลือกตั้งเป็นสมาชิกสภาเทศบาลในจังหวัดนั้น ห้ามมิให้ลูกจ้าง หรือคนงานของรัฐบาล
sectionNo: 8
content: ซึ่งมีเงินเดือนและประจำในจังหวัดใด สมัครรับเลือกตั้งเป็นสมาชิกสภาเทศบาลในจังหวัดนั้น ในกรณีที่ไม่ต้องห้ามตามมาตรานี้ เมื่อข้าราชการ พนักงานเทศบาล พนักงานสุขาภิบาล หรือลูกจ้างของรัฐบาล ผู้ใดได้รับเลือกตั้งเป็นสมาชิกสภาเทศบาลแล้ว ผู้นั้นต้องลาออกจากตำแหน่งในส่วนข้าราชการนั้น
sectionNo: 8
content: ให้มีสิทธิได้รับบำเหน็จบำนาญด้วยเหตุทดแทนตามกฎหมายว่าด้วยบำเหน็จบำนาญ และถ้าเป็นข้าราชการทหารก็อาจรับเบี้ยหวัดแทนบำนาญตามระเบียบของทหาร”
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี